Andrej Hryc

**Andrej Hryc**, známy aj pod menom **Andy Hryc** (* 30. november 1949, Bratislava – † 31. január 2021, Bratislava) bol slovenský herec, diplomat a podnikateľ. Bol členom VPN a zakladajúcim členom HZDS*.

== Životopis ==
V roku [[1971]] absolvoval štúdium herectva na [[Vysoká škola múzických umení v Bratislave|VŠMU]] v Bratislave. Hereckú kariéru začal v [[Národné divadlo Košice|Štátnom divadle v Košiciach]] (1971[[1978]]). V rokoch 1978[[1981]] bol v slobodnom povolaní a od roku [[1981]] členom súboru bratislavskej [[Divadlo Nová scéna|Novej scény]].

Po [[Nežná revolúcia|Nežnej revolúcii]] najprv vstúpil do politiky a potom založil nezávislé [[Rádio Twist]], ktorého riaditeľom bol do konca roku [[2004]] (licenciu získalo v roku [[1991]], začalo vysielať vo februári 1993 a vysielalo do apríla [[2006]]). Od roku [[2005]] bol podpredsedom predstavenstva a. s. Rádio Twist. V roku [[2002]] krátky čas pôsobil ako riaditeľ [[Divadlo Nová scéna|Novej scény]].

Účinkoval v množstve filmov, televíznych a rozhlasových inscenácií. V českom televíznom seriáli *Černí baróni* (2004) v réžii [[Juraj Herz|Juraja Herza]] hral hlavnú úlohu legendárneho majora Terazkyho.

=== Politika ===
Andrej Hryc bol tiež signatárom [[Anticharta|Anticharty]].

Po revolúcii bol súčasťou [[Verejnosť proti násiliu|Verejnosti proti násiliu]], ktorému prepožičal svoju populárnu tvár. Svoju účasť pri zrode [[Ľudová strana – Hnutie za demokratické Slovensko|HZDS]] [[Vladimír Mečiar|Vladimíra Mečiara]] v roku [[1991]] neskôr označil za grandiózny omyl a po odchode z politiky založil [[Rádio Twist]], ktoré začalo vysielať vo februári 1993 a ktoré prispelo ku koncu [[mečiarizmus|mečiarizmu]].

V rokoch [[1999]][[2002]] pôsobil ako poradca ministra kultúry.

Od [[Peter Pčolinský|Petra Pčolinského]] v novembri 2018 prevzal stranu [[Pirátska strana – Slovensko|Náš kraj]], aby ohlásil kandidatúru do [[Európsky parlament|Európskeho parlamentu]]. K 31. decembru 2018 evidovala strana jediného člena – Hryca. V [[Voľby do Európskeho parlamentu na Slovensku v roku 2019|májových eurovoľbách]] 2019 získal 8 460 hlasov (0,85 %).

=== Diplomacia ===
Pôsobil ako honorárny konzul [[Seychely|Seychelskej republiky]] v [[Slovensko|Slovenskej republike]]. [[Honorárny konzul]] je podľa Viedenského dohovoru o konzulárnych stykoch osobou, ktorá je vyňatá z jurisdikcie súdnych a správnych orgánov prijímacieho štátu.

==Súkromný život==
Hryc vyrastal v neúplnej rodine z dôvodu väznenia otca. V roku [[1976]] sa oženil s manželkou Veronikou, rodáčkou z [[Ubľa|Uble]], pôvodom [[Gréckokatolícka cirkev na Slovensku|gréckokatolíčkou]]. Hryc sa hlásil k [[Pravoslávna cirkev v českých krajinách a na Slovensku|pravosláviu]]. Spolu mali dve deti: dcéru Wandu a syna Huga. V rozhovore v roku 2010, po smrti syna Huga, otvorene hovoril o strate viery.

== Filmografia ==
* 1975: *Sebechlebskí hudci* (Selim)
* 1976: *Keby som mal dievča* (Oliver)
* 1977: *Advokátka* (Belko)
* 1978: *Pustý dvor* (Gabo)
* 1980: *Děti zítřků* (Edoš)
* 1980: *Hodiny*
* 1983: *Tisícročná včela* (murár)
* 1984: *Sladké starosti* (vrchný Fero Balucha)
* 1985: *Zabudnite na Mozarta* (Deml)
* 1986: *Cena odvahy* (frézár Vanák)
* 1986: *Galoše šťastia* (major, zbrojnoš)
* 1986: *Utekajme, už ide!* (Hadži Rawall)
* 1987: *Pehavý Max a strašidlá* (kováč)
* 1988: *Kamarád do deště* (Bureš)
* 1988: *Štek* (Kamil Laborec)
* 1989: *Dynamit (hostinský)
* 1989: *[[Sedím na konári a je mi dobre]]* (prokurátor)
* 1990: *Svědek umírajícího času*
* 1990: *[[V rannej hmle]]* (kpt. Hajčík)
* 1992: *Kamarád do deště II – Příběh z Brooklynu* (Bureš)
* 1994: *Císařovy nové šaty* (major)
* 1994: *[[Na krásnom modrom Dunaji]]* (vrchný)
* 1994: *[[Vášnivý bozk]]* (Mário)
* 1996: *Pasáž* (vedúci)
* 1998: *[[Rivers of Babylon (film)|Rivers of Babylon]]* (Rácz)
* 2002: *[[Útek do Budína]]* (Dubec)
* 2005: *[[S.O.S. (televízna relácia)|S.O.S.]]*
* 2010: *Habermannův mlýn* (Hartl)
* 2012: *[[Druhý dych]]* (Šakal)
* 2021: *[[Slovania (seriál)|Slovania]]*

## Referencie

## Iné projekty

## Externé odkazy
* Andrej Hryc na webe Slovenského národného divadla (archív, 2017)
* 
* 

Kategória:Osobnosti z Bratislavy
Kategória:Slovenskí divadelní herci
Kategória:Slovenskí dabingoví herci
Kategória:Slovenskí filmoví herci
Kategória:Slovenskí televízni herci
Kategória:Slovenskí podnikatelia
Kategória:Slovenskí politici
Kategória:Politici VPN
Kategória:Politici ĽS-HZDS
Kategória:Predsedovia slovenských politických strán
Kategória:Riaditelia divadiel na Slovensku
Kategória:Členovia SFTA
Kategória:Absolventi Vysokej školy múzických umení
Kategória:Úmrtia na leukémiu